|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Ričardas Strolia** |
| --- |
| Gimė | 1960 m. rugpjūčio 4 d. (62 metai)Pienagalys, (Anykščių r.), Lietuvos TSR |
| Gyven. vieta | Kaunas |
| Tautybė | lietuvis |
| Tėvai | Napalys Strolia (?–1992) ir Albina Maldaikytė-Strolienė (1921–1991) |
| Sutuoktinis (-ė) | Daiva Kutkevičiūtė-Strolienė |
| Vaikai | Ieva Strolytė (g. 1985 m.) |
|  |
| Veikla | sportininkas – radistas trumpabangininkas |

**Ričardas Strolia** (g. 1960 m. rugpjūčio 4 d. Pienagalio k. Anykščių apskr.) – inžinierius ryšininkas, sportininkas–radistas trumpabangininkas.

Nuo 1983 m. iki šiol R. Strolia gyvena ir dirba Kaune. Taip pat nuo 1991 m. iki šiol dirba Vytauto Didžiojo universitete, yra Gamtos mokslų fakulteto Biologijos katedros vyriausiasis inžinierius. R. Strolia yra esperantininkas, nuolatinis Baltijos esperantininkų renginių dalyvis, ILERA (Tarptautinės esperantininkų radijo mėgėjų lygos) narys.

R. Strolia, kaip sportininkas radistas trumpabangininkas (LY2FN), dalyvauja varžybose. Jis yra Lietuvos radijo mėgėjų draugijos narys, iki 2009 m. ėjo šios draugijos valdybos nario pareigas. Geriausias jo pasiekimas – 1903 taškai (2010 m. spalio duomenimis), iš jų visuose DXCC diapazonuose surinkta 317 taškų, 16-oji vieta tarp šalies radijo mėgėjų.

Biografija
----------

1967–1971 m. mokėsi Latavėnų (Anykščių r.) pradinėje mokykloje, nuo 1971 m. toliau mokėsi Troškūnų vidurinėje mokykloje. Tėvams persikėlus, užaugo Anykščiuose, 1978 m. baigė Anykščių 2-ąją vidurinę mokyklą.

Nuo mokyklinių metų Troškūnuose susidomėjo radijo mėgėjų trumpabangininkų sportu, buvo Danieliaus Binkio globojamo radistų būrelio narys, pirmasis šaukinys UP2BFN (nuo 1978 m. stebėtojo UP2-038-672, dabar LYR-672).

1978–1983 m. R. Strolia studijavo Kauno politechnikos instituto Radiolelektronikos fakultete, įgijo daugiakanalio elektros ryšio inžinieriaus išsilavinimą. Studijuodamas dalyvavo trumpabangininkų varžybose, tapo įvairių varžybų nugalėtoju, 1982 m. pelnė pasaulio čempiono titulą.

1983–1991 m. jis dirbo Kauno medicinos institute, buvo Širdies ir kraujagyslių mokslinio tyrimo instituto Metabolizmo laboratorijos inžinierius, paskui dirbo Fizikos katedroje, Anatomijos instituto Elektroninės mikroskopijos laboratorijoje.

Jis subūrė Vytauto Didžiojo universiteto radistus ir 2002 m. gavo radijo mėgėjiškos klubinės stoties šaukinį LY3VM. 2004 m. R. Strolia kartu su Gamtos mokslų fakulteto dekanu doc. dr. Donatu Mickevičiumi Vytauto Didžiojo universiteto Radijo mėgėjų klubą, nuo to laiko iki šiol jis yra šio klubo prezidentas. Jo rūpesčiu buvo suremontuotos klubo patalpos, įrengta ryšio aparatūra ir antenos.

R. Strolios vadovaujama radijo stotis iškovojo 1-ąją vietą pasaulyje komandinėje įskaitoje „ES open championship" (Estija, 2003 m.), laimėjo pirmąsias vietas tarp Lietuvos komandų UBA (Belgija) cw ir Holyland (Izraelis) varžybose (2003 m.). Lietuvos trumpabangininkų čempionate radijo stotis LY3VM iškovojo 4-ąją vietą komandinėje ir 10-ąją vietą klubinėje įskaitoje (2003 m.), vengrų HADX – 3-ąją vietą pasaulyje (2004 m.), tapo Lietuvos ultratrumpųjų bangų čempionato nugalėtoja (2004 m.).

R. Strolia buvo 1991 m. sausio įvykių dalyvis Kaune, organizavo žinių apie įvykius Lietuvoje sklaidą po pasaulį. Jis dalyvavo Lietuvos Raudonojo Kryžiaus organizuotoje ekspedicijoje į Boliviją (1991 m.), kur padėjo misionieriui gydytojui Aleksandrui Bendoraičiui (1919–1998), irgi radistui trumpabangininkui, džiunglėse statyti ir įrengti ligoninę.